Három a magyar igazság! A 2001-es és a 2003-as elveszített döntő után a magyar női junior kézilabda-válogatott ezúttal világbajnoki aranyérmet szerzett. Háfra Noémiék a debreceni fináléban kétgólos félidei hátrányt követően 28–22-re legyőzték Norvégiát. A magyar csapat mind a nyolc meccsét megnyerte a viadalon.

Hirdetés

XXI. NŐI JUNIOR KÉZILABDA-VILÁGBAJNOKSÁG (2018. július 1–14., Debrecen)

DÖNTŐ

MAGYARORSZÁG–NORVÉGIA 28–22 (10–12)

Debrecen, Főnix Csarnok, 6500 néző. Vezette: Sosagordalina, Lemesmartinez (uruguayiak)

MAGYARORSZÁG: SUBA – Faluvégi 1, KLUJBER 8 (2), LAKATOS R. 4, PÁSZTOR N. 2, HÁFRA 8, Márton. Csere: Hlogyik (kapus), Kuti, FODOR CS. 3, Tóvizi, SZABÓ K. 2, Kácsor. Edző: Golovin Vlagyimir

NORVÉGIA: GRÖNLUND – Gabrielsen 2, Ellersten 2, Lund 1 (1), Nestaker 1, REISTAD 7, K. Olsen 1. Csere: Fossheim 2, JACOBSEN 4 (4), Dahl 1, Huse, Solstad, Hovland 1. Edző: Vigdis Holmeset

Eredmények alakulása: 7. perc: 4–1. 13. p.: 5–6. 26. p.: 9–11. 39. p.: 16–15. 50. p.: 22–18. 55. p.: 25–20

Kiállítások: 4, ill. 8 perc

Hétméteresek: 3/2, ill. 4/4

A 3. HELYÉRT

Dél-Korea–Oroszország 29–27 (10–13)

AZ 5. HELYÉRT

Hollandia–Dánia 32–28 (16–14)

A 7. HELYÉRT

Franciaország–Románia 30–24 (16–11)



AZ ÉREMÁTADÁS ÉS AZ ÜNNEPLÉS PILLANATAI VÁGATLANUL

ÖSSZEFOGLALÓ

Bár az első gól a norvégoké volt, az első hét meccsét megnyerő magyar válogatott kezdte jobban a meccset, Lakatos bombájával a hetedik percben már 4–1-re vezetett. Ezt követően kicsit megtört a lendület támadásban, Henny Reistaddal nem tudtunk mit kezdeni, és az első negyedóra végén már a norvégok vezettek (6–7).

A játékrész utolsó nyolc perce a norvégoké volt, ebben az időszakban csak egyszer tudtunk betalálni, így a szünetre kettővel mentek a vendégek (10–12).

De azt már megszokhattuk Háfra Noémiéktől, hogy a fordulás után képesek még egy sebességi fokozattal feljebb kapcsolni, és szerencsére ezúttal sem volt máshogy!

Line Ellertsen ugyan a 35. percben 13–15-re módosította az állást, ezt követően egy 3–0-s sorozattal fordítottak a mieink. A 44. percben Lakatos Rita nagyot kapott, ami után ápolni kellett, majd kórházba szállították, így az utolsó bő negyedórát csapatkapitánya nélkül játszotta le a magyar csapat (18–17). De hogyan?!

Klujber Katrin és Háfra megállíthatatlan volt, Suba Sára a csoportmeccsen bemutatott parádés teljesítményét idézte, az 50. percben már négy (22–18), az 55.-ben öt gól volt közte (25–20), végül pedig hattal nyert a magyar válogatott (28–22) – a második félidőt 18–10-re megnyerve!

Az oroszok ellen elveszített 2001-es és 2003-as vb-döntő után harmadik kísérletre már összejött az arany, világbajnok Magyarország!

A magyar kézilabdázás el az 1949-es nagypályás és az 1965-ös, teremben szerzett felnőtt női elsőség, valamint a 2017-es ifjúsági strandkézilabda arany után negyedik világbajnoki címét szerezte.

A VÉGEREDMÉNY

Világbajnok: MAGYARORSZÁG (Binó Boglárka, Faluvégi Dorottya, Fodor Csenge, Giricz Laura, Háfra Noémi, Hlogyik Petra, Hornyák Bernadett, Kácsor Gréta, Klujber Katrin, Kuti Bettina, Lakatos Rita, Márton Gréta, Pásztor Noémi, Suba Sára, Szabó Kitti, Tóvizi Petra, szövetségi kapitány: Golovin Vlagyimir), 2. Norvégia, 3. Dél-Korea, 4. Oroszország, 5. Hollandia, 6. Dánia, 7. Franciaország, 8. Románia, 9. Horvátország, 10. Izland, 11. Brazília, 12. Svédország, 13. Németország, 14. Japán, 15. Szlovénia, 16. Montenegró, 17. Spanyolország, 18. Portugália, 19. Angola, 20. Chile, 21. Kína, 22. Paraguay, 23. Egyiptom. Elefántcsontpart visszalépett a tornától.

A VILÁGBAJNOKSÁG ÁLOMCSAPATA

Kapus: Polina Kaplina (Oroszország)

Jobbszélső: Faluvégi Dorottya (MAGYARORSZÁG)

Jobbátlövő: Line Ellertsen (Norvégia)

Irányító: Henny Reistad (Norvégia)

Beálló: Pásztor Noémi (MAGYARORSZÁG)

Balátlövő: Háfra Noémi (MAGYARORSZÁG)

Balszélső: Emma Friis (Dánia)

Gólkirály: Helena Paulo (Angola) – 73 gól

Legjobb játékos (MVP): Szong Hje Szu (Dél-Korea)

A VILÁGBAJNOK MAGYAR NŐI JUNIORVÁLOGATOTT KERETE

Kapusok: BINÓ Boglárka (Győri Audi ETO), HLOGYIK Petra (MTK Budapest), SUBA Sára (GVM Europe-Vác)

Jobbszélsők: FALUVÉGI Dorottya (FTC-Rail Cargo Hungaria), KUTI Bettina (MTK Budapest)

Jobbátlövők: KLUJBER Katrin (Dunaújvárosi KKA), PÉNZES Laura (DVSC-TVP)

Irányítók: LAKATOS Rita (GVM Europe-Vác), SZABÓ Kitti (NEKA)

Beállók: GIRICZ Laura (EUbility Group Békéscsaba), PÁSZTOR Noémi (Budaörs), TÓVIZI Petra (DVSC-TVP)

Balátlövők: HÁFRA Noémi (FTC-Rail Cargo Hungaria), HORNYÁK Bernadett (GVM Europe-Vác), HORVÁTH Laura (NEKA), KÁCSOR Gréta (GVM Europe-Vác)

Balszélsők: FODOR Csenge (Győri Audi ETO), MÁRTON Gréta (FTC-Rail Cargo Hungaria)

Szövetségi edző: GOLOVIN Vlagyimir

Edző: PIGNICZKI Krisztina

Klujber Katrin ma is tarthatatlannak bizonyult (Fotó: Török Attila)





60. VILÁGBAJNOK MAGYARORSZÁG!!!

60. Fölé!

60. Háfra talpról a bal felsőbe! 28–22

59. Ellertsen nagyon bevágja. 27–22

Ugrál az egész csarnok!

59. Fodor a bal szélről a bal alsóba. 27–21

58. Lund fölé!

57. Háfra megveri az emberét és a hosszúba lőtt! 26–21

57. Reistad ziccerét is védi Suba!

56. Faluvégi lövését védte a kapus, de marad nálunk. Kácsor sem talál be.

56. Reistad bombájához csak hozzáérni tud Suba. 25–21

55. Fodor befutva eredményes. 25–20

54. Lund fölé ágyúz.

54. Szabó a bal szélről a rövidbe! 24–20

53. Hovland megszerzi első gólját, beállóból. 23–20

53. Klujber kiejti, visszaszerzi, bevágja! 23–19

52. Időt kértünk.

52. Lakatos a kórházban folytatja sajnos...

52. Szabó lövését védi Grönlund, de megint a mienk!

52. Klujbert blokkolják, korner. Szuper!

51. Belül védekezés, hetes. Lund is belövi. 22–19

50. Háfra kap két percet.

50. Klujber betörésből is betalál. Ez a hetedik gólja. 22–18

49. Szabó belement, Suba véd! Ez már a 10.

49. Suba védi a blokkolt lövést.

48. Norvég időkérés.

48. Háfra betör és a léc alá bombáz! 21–18

47. Klujber labdát szerez!

46. Klujber bevágja a bal alsóba! 20–18

46. Háfra hetest és két percet harcol ki, utóbbit Nestakernek.

46. Dahl labdát szerez, szépít. 19–18

45. Ellertsen fölé lőtt. Ő is benne van az álomcsapatban amúgy, Reistad a másik norvég, akinek ez még összejött.

45. Olsent Pásztor blokkolja. Korner.

44. Háfra gyönyörűen húzza vissza a jobb felsőbe. 19–17

Háfra, Pásztor és Faluvégi a vb álomcsapatában!

44. Lakatos kapott egy óriásit, ápolni kell.

43. Szabálytalan zárás ott.

43. Pásztor egy kézzel megszerzi, óriási gól! 18–17

42. Fossheim újabb hetest harcol ki. Jacobsen megint belövi, a jobb alsóba. 17–17

41. Labdaszerzés, Pásztor indul, 17–16.

40. Szabálytalan zárás.

40. Reistad töri meg a norvég gólcsendet. 16–16

40. Időt kértek a norvégok. A legutóbbi három gólt a mieink szerezték.

39. Faluvégi, ziccer, gól! 16–15

39. Rossz passz a szélre.

38. Háfra 9-ről a jobb felsőbe. 15–15

37. Solstad kap két percet Pásztorról.

37. Nestaker átlövését védi Suba.

37. Ellertsen most mellé lőtt, de Suba indítását Reistad lehúzza.

36. Eladott norvég labda, de hátul megszerzik.

35. Lakatos elhajlásból szépít. 14–15

35. Ellertsen villámgyorsan felel sajnos. 13–15

35. Háfra szenzációs betörés után szépít. 13–14

34. Háfra megveri az emberét, ítélet nincs, védés van... Viszont elrontották a túloldalon.

33. Lakatos ziccerére, Gabrielsen felel. 12–14

32. Fossheim újabb hetest harcolt ki. Jacobsen Hlogyiknak is bevágja. 11–13

32. Klujber szépen megverte lábán emberét, visszahúzta a bal alsóba. 11–12

31. Reistad átlövését védte Suba.

31. Folytatódik a mérkőzés.



30. Véget ért az első félidő

30. Klujber lövését is védi Grönlund.

30. Suba ziccert véd.

29. Kácsor kap egyet, nincs fault?!

28. Fossheim kettőre növeli az előnyt. 10–12

28. Grönlund is remekel, Klujber átlövését védte.

28. Reistad lövését most védte Suba.

28. Időt kértek a norvégok is.

27. Klujber lövését védte a kapus, Tóvizié lehetett volna a labda, de fault. Szabó test mellől. 10–11

26. Reistadra nincs eddig ellenszer. 9–11

26. Kácsor bombáját védi a kapus.

25. Fossheim egy maratoni támadás végén befutva eredményes. 9–10

24. Lakatos bombája a jobb felső fölé ment.

23. Dahl lövését védi Suba.

22. Szépen lehúzzuk a szélre, Fodor bepattintja. 9–9

22. Időt kértünk.

22. Reistad negyedik gólja a jobb alsóban. 8–9

21. Dahlt blokkoljuk, Suba még kiüti. Lakatos lövése nem jól pattan.

21. Háfra lövését védi Grönlund.

20. Háfra nem kap faultot, de elrontják a norvégok.

19. Szép blokk, de Klujber nem tudja megkaparintani. Dahl fölé lőtt.

18. Lakatos talpról megint bevágja. 8–8

18. Jacobsen a bal alsóba lőtt. 7–8

18. Pásztor két percet kap, a norvégok hetest.

17. Háfra csen labdát, majd gólt szerez! 7–7

16. Suba védi az átlövést, de Grönlund is hárítja Klujber helyzetét.

15. Kuti ejtését lehúzza Grönlund.

14. Reistadot a kettős hátrány sem zavarja... 6–7

14. Klujber ezt már bevágja, a kapu jobb oldalába. 6–6

14. Olsen belép a ziccerben beugró Faluvégi elé, ez is két perc.

13. Ellertsen találta arcon Faluvégit.

13. Reistad betörésből fordít. 5–6

12. Lakatos hetest harcol ki. Klujber a csoportban 8/8-cal zárt, most az elsőt kihagyja.

12. Márton is a kapufát találja el.

11. Reistad pedig nagyon bevágja a bal felsőbe. 5–5

11. Passzívnál kapnak egy szabadot még, így nem számít, hogy kidobták oldalra.

10. Háfra kapufát lő.

9. Klujber passza Pásztornak pontatlan. Nestaker büntet. 5–4

8. Az első hetes a norvégoké. Jacobsen a jobb alsóba lő. 5–3

7. Olsen a bal szélről szépít, Klujber viszont gyorsan felel. 5–2

7. Lakatos talpról a jobb felsőbe. 4–1

6. Suba!

6. Háfra betörésből eredményes. 3–1

5. Klujber meg tíz gólig, most már kettőnél jár. 2–1

5. Ellertsen átlövését másodjára védi Suba. Ez volt az első védése, a csoportmeccsen 24-ig jutott.

4. Kapufa, a kipattanó a miénk, Márton fölé lőtt.

3. Nestaker mellé, Klujber a jobb felsőbe. 1–1

2. Háfra átlövését védi a kapus, a túloldalon a léc hárít.

1. Kiejtett labda nálunk, Gabrielsen a jobb szélről büntet. 0–1

1. A mieink kezdték el a meccset.



ELŐZMÉNYEK

A mieink magabiztosan meneteltek a döntőig, a csoportkör nyitányán a brazilok ellen még szorosabb meccsen (27–24) nyertek, majd Portugália (33–20), Montenegró (27–17) és a csoportelsőségről döntő mérkőzésen Norvégia (35–27) ellen is fölényesen diadalmaskodtak.

A nyolcaddöntőben a lányok egy szorosabb első félidő után a második játékrészben hengerelve 14 góllal (31–17) verték Szlovéniát, majd 14–17-es első 30 percet követően 31–26-ra Romániát. Az elődöntőben Dél-Korea (30–25) sem jelentett problémát, így 2001 és 2003 után harmadszor jutottak a mieink a vb-döntőbe, igaz, eddig még egyszer sem tudtunk nyerni (mindkétszer az oroszok örülhettek).



A norvégok szintén megverték Brazíliát (25–20), Montenegrót (31–20) és Portugáliát (34–22), a nyolcaddöntőben Izland (35–30), a negyeddöntőbe hosszabbítás után Franciaország (27–26), az elődöntőben pedig Oroszország (30–23) ellen nyertek. Nekik is ez a harmadik döntőjük, 2005-ben kikaptak az oroszoktól, 2010-ben megverték őket.

A világbajnokság honlapja: http://www.hungaryhandball2018.hu/

A világbajnokság Facebook-oldala: https://www.facebook.com/handballhungary2018/